Donostiako Udala

Donostiako Udala Donostia udalerriko administrazioak eta hautetsiek osatzen dute. Donostiako udaletxea da egoitza nagusia.

 Udal politika 
Francoren diktaduraren ondoren, udal erakunde kudeatzaileak izan zuen hirian ardura, hasieran Ramon Jauregik eta gero Iñaki Alkizak gidatua. 1979an egin ziren hauteskunde demokratikoetan Jesus Mari Alkain jeltzaleak lortu zuen alkatetza, alderdi bozkatuena izan zelako, nahiz eta gehiengo absoluturik ez edukiDonostiako Udala eratu da, EAJko alkatearekin, ABC, 1979-04-21.Jesus Mari Alkain, alkate izendatua, Diario Vasco, 2009-04-21..

Hurrengo legealdian, Ramon Labaien alderdikideak lortu zuen alkatetzea, gehiengo absoluturik gabe honek ere. Eusko Alkartasuna banatu zenean, Donostian EAJko botoen gehiengoa lortu zuen alderdi berriak eta hurrengo hauteskundeetan (1987an) Xabier Albisturrek irabazi zuen. Gutxiengoan egonda, Euskadiko Ezkerrarekin koalizioa egin zuen eta alkatetzan iraun legealdi osoan.

1991n, Odón Elorza (PSE-EE) alkate izendatu zuten, PP eta EAJ alderdien botoekin. Harrez geroztik alkatetzan jarraitu zuen 2011ra arte, legealdi bakoitzean egoera desberdinean: EAJ eta EArekin 1995ean, PPrekin 1999an. 2007ko udal-hauteskundeetan, beste hainbat herri eta hiritan bezala, Espainiako epaileek galarazi eta baliogabetzat jo zituzten Euzko Abertzale Ekintzaren zerrenda, baita honek lortutako botoak eta egokituko litzaizkiokeen zinegotziak ere. Urte beretik Aralar-Alternatibarekin zen udal gobernuan.Alternatiba desaira a EB y confirma su pacto de gobierno con Elorza, El País, 2009-07-22.

2011n, Bildu koalizioak ustekabean lehen postua lortu zuen Gipuzkoako hiriburuan (8 eserleku), egoerari buelta emanez. Sozialistek Bilduk baino eserleku bat gutxiago lortu zuten, 7. EAJk eta PPk seina eserleku lortu zituzten bakoitzak, alderdi espainiarra izanik bozkatuagoa. Hala ere, alkatea nor izango zen ez zegoen batere argi, EAJk baitzuen giltza. Azkenean, espero zen bezala Juan Karlos Izagirre (Bildu) izendatu zuten alkate.

Honako hauek izan dira Donostiako alkate, 1979tik aurrera:

AlkateaAgintaldi hasieraAgintaldi amaieraAlderdiaJesus Mari Alkain19791983EAJRamon Labaien19831987EAJXabier Albistur19871991EAOdón Elorza19912011PSE-EEJuan Karlos Izagirre20112015BilduEneko Goia2015KarguanEAJ

 Udalbatzaren osaera 1979tik 
 Izena  Legealdia 1979–1983  1983–1987  1987–1991  1991–1995  1995–1999  1999–2003  2003–2007 2007-20112011-2015  Bildu  ~  ~  ~  ~  ~  ~  ~  ~  8 Eusko Alderdi Jeltzalea (EAJ)  9  10  3  4  3  7  9  5  6 Herri Batasuna (HB) / Euskal Herritarrok (EH)  6  5  6  5  4  5  ~  ~  ~ Coordinadora Independiente / Coalición Popular /Alderdi Popularra  5  3  2  5  7  6  7  6  6 Euskadiko Alderdi Sozialista (PSE-PSOE) /Euskadiko Alderdi Sozialista - Euskadiko Ezkerra (PSE-EE)  4  7  5  5  7  9  10  11  7 Euskadiko Ezkerra (EE)  3  2  4  2  ~  ~  ~  ~  ~  Eusko Alkartasuna (EA)  ~  ~  7  6  5  <small>(EAJrekin batera) <small>(EAJrekin batera)  2  Bilduren barnean Euskadiko Partidu Komunista (EPK-PCE) /Ezker Batua Berdeak (EBB)  0  0  0  0  1  0  1  3 <small>(Aralarrekin batera)  0  Aralar  ~  ~  ~  ~  ~  ~  0  3 <small>(Ezker Batua - Berdeak-ekin batera) 0

 2011ko maiatzaren 22ko hauteskundeen ondoko osaera 
 Donostiako Udalbatza  Izena Zinegotziak Boto kopurua 275px|Donostiako udalbatza Bildu 8 21.110 boto Euskadiko Alderdi Sozialista (PSE-EE-PSOE)) 7 19.666 boto Alderdi Popularra (PP) 6 16.502 boto Euzko Alderdi Jeltzalea (EAJ-PNV) 6 15.587 boto Baliogabeak - -
</center>

 Sailak eta erakunde autonomoak 
 Donostia Kirola
 Donostia Kultura
 Donostiako Sustapena
 Estrategia Bulegoa, hiriaren Plan Estrategikoa diseinatzen duena, 2008an sortua.
 Euskara Zerbitzua
 Donostia Turismoa

 Ikus, gainera 
 Donostiako alkateen zerrenda
 Donostiako udaletxea

 Erreferentzia 

 Kanpo estekak 

 Donostiako Udalaren webgunea